રેડી પઝેશનવાળી પ્રૉપર્ટીની વાત કરીએ તો પ્રૉપર્ટી-માર્કેટ અમુક હદ સુધી ચોક્કસ પ્રકારે ગતિશીલ રહે છે એટલે નફો થવાની શક્યતા રહે છે. જોકે રોકાણના હેતુએ કરેલી ‘રેડીમેડ પ્રૉપર્ટી’માં જો નફો રળવો હોય તો એની વૅલ્યુ વધે એ માટે પૂરતો સમય આપવો પણ જરૂરી છે. એ ઉપરાંત ઘણી વાર ગ્રાહકની જરૂરિયાતોને ધ્યાનમાં રાખીને અમુક ખાસ પ્રકારનો ફેરફાર કરવો જરૂરી થઈ પડે છે. જોકે એ ખર્ચને પણ તમારી ટોટલ કૉસ્ટમાં ગણી લો જેથી છેલ્લે ફાઇનલ ડીલ કરતી વખતે નફાની ગણતરી થઈ શકે.